KIT-SMARTIE-3 3 csatornás WiFi-RF HUB + UNI-3 vevő
3 csatornás rádiófrekvenciás adó, Wi-Fi-n keresztül vezérelhető TUYA APP-al. 3 független csatorna, 433MHz, ECO/LUX vezérlőkkel, UNI1/UNI3 vevőkkel kompatibilis. Tápfeszültség: USB-C 5V>0,5A, IEEE802.11b/g/n 2,4GHz Wifi szabvány. A szett tartalmazza az UNI-3 rádióvevőt! A Smartie3-433 segítségével a már automatizált nyílászáróinkat nyithatjuk, zárhatjuk mobiltelefonunk segítségével. A Smartie3-433 ötvözi a hagyományos, 433MHz-es kézzel működtetett távadót mobilapplikációval: segítségével telefonunkról adhatóak le a kapu megindításához/megállításához szükséges vezérlőjelek, anélkül, hogy a kapurendszernek Wifi elérhetőséget kellene biztosítanunk, ill. a meglévő kapuvezérlő rendszert át kellene alakítani vagy lecserélni azt. A rendszer telepítése meglévő kapuszerelői tapasztalatokkal egyszerű. A mobiltelefonnal való összetaníthatóság – természetesen igényel némi mobiltelefonos jártasságot -, de a jelenleg forgalomban lévő applikációk között a legegyszerűbbnek mondható. Kis gyakorlással gyorsan megszerezhető az a minimális tapasztalat, amely a rendszer felélesztéséhez szükséges. A Smartie3-433-on helyet kaptak mindazon kezelőszervek (nyomógomb, visszajelző LED-ek), amelyek könnyűvé teszik a vele való munkát és szerelőbaráttá teszik.